google/wiki40b huggingface dataset:
Astrid Willa Eide Hoem

Bakgrunn og politisk virke

Hoem er oppvokst i Kristiansund kommune i Møre og Romsdal. Hun ble medlem i AUF i 2008 og har siden den gang innehatt en rekke roller i organisasjonen. Hoem var leder for Kristiansund AUF, og også en av de overlevende fra terrorangrepet mot Utøya den 22. juli 2011. Hoem ble senere fylkesleder for AUF i Møre og Romsdal, og har i tillegg vært ansatt som politisk rådgiver for AUF. På AUFs landsmøte i 2016 ble Hoem innvalgt i AUFs sentralstyre, og satt i perioden 2016-2018 som leder for ressursgruppen for arbeid og utdanning. 
Under AUFs 56. ordinære landsmøte i 2018 ble Hoem enstemmig valgt som nestleder for organisasjonen i perioden 2018-2020. Hoem utgjør sammen med generalsekretær Sindre Lysø og leder Ina Libak AUFs ledelse.
Hoem har tidligere studert utviklingsstudier ved Universitetet i Oslo.
Hjemkomsten

Handling

Sally Hyde (Jane Fonda) er trofast, vennlig og lojal mot ektemannen Bob (Bruce Dern) som er kaptein i militæret. Når han drar for å tjene landet sitt i Vietnamkrigen bestemmer Sally seg for å selv gjøre en innsats, og hun begynner å arbeide som frivillig ved et sykehus for krigsveteraner. Hun møter mange av krigens uskyldige skjebner, blant andre Luke Martin (Jon Voight), som ble såret i Vietnam og som nå sitter i rullestol. Sally og Luke får etter hvert følelser for hverandre, men også vennskapet mellom dem gror. Sally får nye oppfatninger om verden rundt seg. Hun er ikke lenger den snille, lojale hustruen, men en sterk, selvsikker kvinneskikkelse med teft for politikk. Hun står endelig på egne bein, men blir tvunget til å ta et vanskelig valg når mannen kommer hjem fra krigen.
Detektiv Downs

Handling

Filmen handler om 28 år gamle Robert Bogerud som er privatetterforsker, og landets eneste privatetterforsker med Downs syndrom. Han har et eget detektivbyrå, men ingen saker som venter han. Alle avfeier Bogerud som detektiv, men en dag får han endelig en sak han kan jobbe med. Han er egentlig hentet inn for å berolige den savnedes senile mor, i det familien tror er en inkompetent detektiv, men saken viser seg snart å være en perfekt sak for Robert.
Yangshuo

Yangshuo (kinesisk: 阳朔县; pinyin: Yángshuò xian) er et fylke i byprefekturet Guilin i den autonome region Guangxi Zhuang Folkerepublikken Kina.
Yangshuo har et areal på 1 428 km² og en befolkning på ca. 310 000 innbyggere (2004).

Administrative enheter

Yangshuo består av seks storkommuner og tre kommuner:
Storkommuner: Yangshuo (阳朔镇), Baisha (白沙镇), Fuli (福利镇), Xingping (兴坪镇), Putao (葡萄镇), Gaotian (高田镇),
Kommuner: Jinbao (=金宝乡), Puyi (普益乡), Yangdi (杨堤乡).

Turisme

Yangshuo er et viktig turistmål på grunn av sine karakteristiske karstformasjoner. De fjellene som er gjengitt bak på den kinesiske 20-Yuanseddelen ligger i fylket Yangshuo.

Samferdsel

Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.
Hyakutakes komet

Hyakutakes komet (japansk uttale: [çʲakɯ̥take]), formell benevnelse C/1996 B2, er en langperiodisk komet som ble oppdaget den 31. januar 1996 av den japanske astronomen Yuji Hyakutake. Kometen passerte svært nær jorden i mars 1996. Uformelt kalt «den store kometen i 1996» var dens nærpassering av jorden en av de nærmeste de siste 200 år. Kometen var svært lys på himmelen og ble sett mange steder på jorden. Kometen overskygget nyhetene den lenge forventede kometen Hale-Bopp, som nærmet seg de indre delene av solsystemet på denne tiden.
Kometen var den første kjente som utstrålte røntgenstråling, trolig fremkalt av vekselvirkningen mellom ioniserte partikler fra solvinden og nøytrale atomer i kometens koma. Romsonden Ulysses krysset kometens hale mer enn 500 millioner km fra kometkjernen, og påviste dermed den lengste kjente halen for en komet.
Før dens siste reise gjennom solsystemet hadde kometen en omløpstid på omkring 17,000 år, men gravitasjonen fra gasskjempeene økte denne omløpshastigheten til 70,000 år.
Kosmokjemi

Kosmokjemi eller kjemisk kosmologi omfatter opprinnelsen og utviklingen av stoffene i universet. Hovedfokus er elementene og deres isotoper, først og fremt (men ikke alltid) for objekter innenfor solsystemet. Begrepet ble skapt av Harold Urey. Nære tilknyttede felt er astrokjemi, en gren av astronomien som omfatter målinger av kjemiske elementer i andre deler av vår galakse Melkeveien og i andre galakser; astrofysikk, som inkluderer studier av fysiske prosesser i stjerner, supernovaer og i solsystemet som kan resultere i kjemiske og isotopiske forandringer; og planetologi som kosmokjemi i stor del er en undergren av.
Tannfe

I norrøn tid var tannfeen en gave som barn fikk når den første tannen deres kom til syne.
Håkon Jarl og trellen Tormod Kark ble født den samme natten. Det ble derfor et uløselig bånd mellom de to, og då Håkon Jarl fikk den første tannen sin, fikk han Tormod Kark i tannfé.
Siden tidlig på 1900-tallet har tannfe vært en betegnelse på en fe (alv) som dukker opp hos barn som mister melketenner. Det sies at dersom barnet legger tannen i et glass vann, tar tannfeen med seg tannen og legger igjen penger. Det har vært barn som trodde på tannfeen, men som senere har funnet ut at det er de foresatte som la igjen penger.
Apterepilissus

Utbredelse

I likhet med mange andre slekter i Deltochilini er denne slekten endemisk for Madagaskar.
Helocassis

Utseende

Nokså små, ovale, blanke, gulaktige (i alle fall på døde eksemplarer, gjerne mer grønnlig hos levende) skjoldbiller midtpartiet av pronotum og den midtre, opphøyde delen av dekkvingene svartbrune, den mørke fargen gjerne med utløpere utover slik at det dannes en mer eller mindre "X"-formet, mørk tegning. Antennene er trådformede og middels lange. Sett fra siden er de spisst hvelvede. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen avlangt oval, bredest noe foran midten av dekkvingene. Pronotum er rundet, dekkvingenes "skuldre" litt framskytende. Oversiden er spredt og kraftig punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Artene kan finnes på planter i søtvierfamilien og kurvplantefamilien.

Utbredelse

Slekten er utbredt fra Michigan og Massachusetts i nord til det sørlige Brasil i sør.
Sigue Sigue Sputnik

Sigue Sigue Sputnik er et britisk new wave-band.
Bandet ble startet i 1984 av tidligere Generation X bassist Tony James. De hadde suksess i 1986, da hadde de tre UK Top 40 hits, med blant andre sangen «Love Missile F1-11», som kom på singlelistene rundt om i verden, og var med i kult-filmen Skulk med stil (Ferris Bueller's Day Off).
MS «Fæmund II»

MS «Fæmund II» er den kulturhistoriske båten som om sommeren trafikkerer en daglig rute mellom Sørvika (Synnervika) (i Røros kommune), og Elgå, med anløpssteder ved Røa, Femundshytten, Revlingen, Jonasvollen og Elgå.(alle i Engerdal) i Norges tredje største innsjø, Femunden.
Siden 1905 har MS «Fæmund II» fraktet turister, post, varer, tømmer, trekull og malm. Det finnes ennå en veiløs bosetning ved Femunden som får post og varer med båten. Mange benytter båten når de skal til utgangspunktet for fotturer i Femundsmarka nasjonalpark.
Dampskipselskapet Fæmund ble stiftet i 1886, og året etter gikk de til anskaffelse av et treskip. Båten ble døpt «Fæmund». Siden dengang har det vært uavbrutt rutetrafikk på innsjøen.
I 1904 besluttet selskapet å kjøpe ytterligere et skip, et dampdrevet jernskip, 82 fot langt og 6 fot dypgående. Skipet ble naturlig nok døpt «Fæmund II». Det ble fraktet i deler fra verftet i Trondheim på Rørosbanen til Røros. Derfra ble delene transportert med hest(!) de 35 km til Synnervika hvor skipet ble klinket sammen. Det sto ferdig våren 1905, og har siden den gang trafikkert Femunden hver eneste sommersesong.
Joachim Gotsche Giæver

Bakgrunn og jernbaner

Han var sønn av Jens Holmboe Giæver og Hanna Birgithe Holmboe av slekten Holmboe og ble uteksaminert fra Trondhjems Tekniske Læreanstalt i 1881. Året etter emigrerte han til USA og fikk jobb som teknisk tegner i Pacific Railroad Company at St. Paul Minn, et jernbaneselskap i Minnesota der det bodde mange norsk-amerikanere.

Pittsburgh og New York City

Han giftet seg i 1883 med Caroline Lovise Schmedling (1864–1933) ei jente fra Trondheim. Samme året dro han til Pittsburgh, Pennsylvania for å jobbe i brobyggeselskapet Schiffler Bridge & Iron Co.. Han stod bak flere broer som gikk over elvene Allegheny og Monongahela. I 1886 designet han rammeverket som Frihetsgudinnen i New York er festet i, basert på Gustav Eiffels tegninger.

Chicagotiden

Joachim var i 1891 teknisk nestleder ved World's Columbian Exposition i Chicago. Fra 1898 til 1915 var han sjefsingeniør for D. H. Burnham & Company i Chicago. Han gikk i 1916 inn sammen med Frederick P. Dinkelberg i firmaet Giaver and Dinkelberg, de tegnet blant annet den vakre bygningen 35 East Wacker Drive, «Jewelers building», som den gang var Amerikas største bygning som ikke stod i New York City. Det ble hans siste byggverk.
Ullerup (Amager)

Ullerup er en landsby med gamle gårder som ligger ved Tømmerupvejen tett på Københavns Lufthavn på Amager ved København.

Historie

Utflyttertorpen oppsto tidlig i middelalderen på de såkalte Utlundæ som betyr ødemarker eller skogskratt. Omkring 1370 nevnes landsbyen som Ullæthorp. Christian II inviterte hollandske bondefamilier til Amager i 1521 for å dyrke jorden og skaffe grønnsaker og meieriprodukter til hoffet, og i det 17. århundre eide hollenderne foruten Rågård også de fleste andre gårdene i Ullerup. Omkring 1800 hadde landsbyen syv gårder og to jordbruk, femti år senere besto byen som da het Uglerup, av tolv selveiergårder, tre hus samt fem jordløse hus.
I 1971 ble flere gårder omkring Ullerupstræde brent ned for å gi plass til Københavns Lufthavns nye parallelbane. Landsbyen er i dag en del av Tårnby kommune.
Ragna Prag-Magelssen

Familie og bakgrunn

Ragna Prag-Magelssen var datter av forvalteren på Ådals bruk i Løten, Mathias (Maths) Pedersen og hustru Gunhild Olsen. Hun var faster til arkitekten Rolf Prag. Ragna og flere andre familiemedlemmer endret sitt etternavn til Prag en gang før 1915. Hun ble 16. mars 1916 gift i Hamar med tannlege Johannes Magelssen.

Liv og virke

Ragna Prag-Magelssen var fra slutten av 1890-årene ansatt i Oplandske Kreditbank på Hamar. Hun ble senere medlem av Norske Kvinners Nasjonalråd. I perioden 1928-38 var hun formann i Hamar og omegns dyrebeskyttelsesforening. Hun var deretter varamedlem i styret for Norges Dyrebeskyttelsesforbund.
Hun ble tidlig medlem av Nasjonal Samling og sto på listene til Stortingsvalget i 1933 i Hedmark. I NS ble hun etterhvert kultur- og opplæringsleder i NS’ kvinneorganisasjon (NSK), der Olga Bjoner var leder. I 1942 ble hun omtalt som "konsulenten for kvinnespørsmålene" i Kulturdepartementet.
Ragna Prag-Magelssen drev dessuten i en årrekke en antikvitetsforretning på Hamar.
I dommen mot Ragna Prag-Magelssen etter annen verdenskrig «ble det lagt vekt på hennes arbeid med å nazifisere kvinneorganisasjonene og hennes utstrakte kursvirksomhet og studiesirkler for å lære kvinnene opp i nyordningens tanker»
Dette arbeidet resulterte blant annet i boken Også vi når det blir krevet ... : Innlegg fra norske kvinner om den nasjonale, moralske og politiske gjenfødelse i Norges skjebnetime, der hun var redaktør.
Jørgen Berner

Utdannelse

Jørgen Berner utdannet seg til bygningsingeniør ved Bergen tekniske skole i 1889-91. I 1891-93 studerte han ved Den kongelige Kunst- og Håndverksskole under Herman Major Schirmer og fikk i den forbindelse innblikk i norsk byggeskikk fra 1600- og 1700-tallet. Han oppholdt seg i 1894-96 i London, der han var assistent for bl.a. arkitekt Thomas E. Collcutt og studerte ved South Kensington Museum (senere Victoria and Albert Museum).

Virke

Jørgen Berner har muligens havnet litt i skyggen av broren Carl, men var i likhet med ham en viktig eksponent for nordiske arkitekturtradisjoner i flere tiår på begynnelsen av 1900-tallet. Sammen med broren drev han i en årrekke firmaet Berner & Berner, som stod for en rekke offentlige bygg og private villaer. I likhet med broren var han også møbeldesigner, og blant våre mest betydelige sådanne. Han er også kjent for å ha designet tårnkiosken for Narvesen. Dessuten spilte han en viktig rolle ved oppbyggingen av Glomdalsmuseet.
Østerrike i Eurovision Song Contest

Historikk

Det er den østerrikske allmennkringkasteren ORF som har ansvaret for å velge landets artist og sang til Eurovision Song Contest. Debuten kom allerede i den andre utgaven av Eurovision Song Contest 1957, da Østerrike endte på sisteplass i sitt aller første forsøk i konkurransen. Siden har en rekke nye sisteplasser fulgt, inkludert fire ganger uten et eneste poeng. I 2015 ble Østerrike den første vertsnasjonen i Eurovision Song Contest som fikk null poeng.
Tross sisteplassene har Østerrike også åtte topp fem-plasseringer, inkludert to seire. Den første kom i Luxembourg i 1966, da Udo Jürgens vant med «Merci, Chérie». Etter dette skulle det gå hele 48 år før landet tok sin neste seier, da Conchita Wurst vant med «Rise Like a Phoenix» i 2014. I 2018 ledet Østerrike finalen etter juryavstemningen, men endte på tredjeplass totalt. Utenom de to seirene er dette Østerrikes beste plassering.

Flere fravær

Siden debuten har Østerrike av ulike årsaker holdt seg utenfor konkurransen en rekke ganger. I 1969 trakk landet seg fordi konkurransen skulle holdes i Francos Spania, og i 1970 som en protest mot at fire land delte seieren året før. Også Norden og Portugal trakk seg fra finalen i 1970 av samme grunn. I årene 1973–1975 deltok Østerrike heller ikke, ukjent av hvilken grunn. 
I 1998 og 2001 måtte landet stå over på grunn av for dårlige resultater årene i forveien, og i årene 2006 og 2008–2010 i protest mot stemmesystemet i konkurransen. Landet kom tilbake i 2011, da nabolandet Tyskland arrangerte konkurransen. Østerrike har deltatt hvert år siden.
Jlime

Jornada Linux Mobility Edition eller Jlime er en linuxdistribusjon som blir utviklet av Jlime Community. Distribusjonen er laget for innebygde systemer og opprinnelig var den laget for Hewlett Packards PDA Jornada, med SuperH og ARM mikroprosessorer. Senere har den også blitt portert til RISC-arkitekturen MIPS og brukt i lommedatamaskinen Ben NanoNote og PDA-en MobilePro.
Arbeidet med distribusjonen ble innledet sent i 2003 av Kristoffer Ericson og Henk Brunstin. Siste versjon er 1.0.1 fra 6. november 2006.
Liten eikelauvmåler

Utseende

En middelsstor (vingespenn 24 – 28 mm), slank, brungul måler. Hannens antenner er fjærformede, hunnens trådformede. Begge vingepar er brungule med en ganske rett, mørkrosa tverrstripe litt innenfor midten. Noen ganger er det også en smalere tverrstripe nærmere vingeroten. Forvingen har en lite, oval, hvit flekk nær midten (ikke kantet med mørkere farge), på bakvingen er tilsvarende flekk nagleformet.

Levevis

Larvene lever på eik (Quercus spp.).

Utbredelse

Arten finnes i Europa, bortsett fra Storbritannia, Irland og deler av Russland. I Norge forekommer den bare langs kysten vestover til Vest-Agder.
Alma-elven (Krim)

Alma-(ukrainsk: Альма; russisk: Альма) er en liten elv på Krim som renner ut i Svartehavet. Utløpet ligger halvveis mellom Eupatoria og Sevastopol. «Alma»
er det Krim-tatariske ordet for et «eple».
Alma dannes der hvor elvene Sary, Savlykh og Babuganka møtes og renner for det meste gjennom fjellene. Alminsky og Partizansky. Flere reservoarer er gravt ut langs elveløpet.
I nærheten av Alma-elven slo de britiske, franske og ottomanske hærer russerne,  ledet av Prins Aleksandr Sergejevitsj Menshikov den 20. september 1854 under Alma-slaget.
Valentin Rosenlund

Liv og virke

Han var sønn av Elias Nebb Rosenlund fra Ørland og Ida Nikoline Strøm fra Hemne. Han hadde brødrene Anders og Johan. Han ble født i Trondhjem, men kom til Levanger i 1898, da faren ble politikonstabel og arrestforvalter/vaktmester ved byens fengsel, «Fenka». Valentin Rosenlund giftet seg i 1919 med Olga Skaanes fra Levanger.
Han ble kontorist ved Stjør- og Verdal sorenskriverembede i Levanger i 1910, og etter et kort opphold som tollassistent i Bergen ble han kontorsjef ved sorenskriverembedet. Rosenlund begynte med privat kinodrift i 1912, men kinoen gikk over i kommunalt eie i 1917, og Rosenlund gikk en stilling som kontorfullmektig. I 1938 overtok han som bestyrer ved Levanger kommunale kinomatograf etter Sverre Bjerkan. Rosenlund fratrådte sin stilling under okkupasjonen, men kom tilbake som kinosjef etter frigjøringen i 1945 og satt frem til 1959, da han ble etterfulgt av sin sønn, Hans Rosenlund. Under okkupasjonen var flere i Rosenlund-familien med i motstandsarbeid og smuglet flyktninger til Sverige. I januar 1945 måtte han selv flykte til Sverige, hvor han tjenestegjorde ved rettskontoret ved den norske legasjonen, som registrerte norske flyktninger.
Rosenlund ble første gang innvalgt i Levanger bystyre i 1931 på Frisinnede folkepartis liste. Det året forsøkte de frisinnede å etablere seg som et mer selvstendig parti og gikk ut av fellesforeningen med Levanger Høyre. Levanger frisinnede folkeparti ble ledet av Valentin Rosenlunds bror, Anders. Frisinnede folkeparti ble ikke reorganisert etter okkupasjonen, men gikk opp i Høyre. Valentin Rosenlund ble medlem av formannskapet i 1936 og ordfører 1936–1937. Etter okkupasjonen ble Rosenlund innvalgt i bystyret på Høyres liste. Han var på nytt byens ordfører i 1952, 1953 og 1955.
I sin ungdom var Rosenlund en aktiv idrettsmann innen fotball, turn, friidrett og skihopp. Han bidrog senere som kretsdommer og idrettsleder, blant annet som formann i Idrettslaget Sverre og Nord-Trøndelag Fotballkrets.
Endoxazus vingerhoedti

Utseende

Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse

Arten er beskrevet fra Rwanda.
Evangeliehuset Åsgreina

Evangeliehuset Romerike er en kristen frikirkelig menighet på Åsgreina, i Nannestad i Akershus. Menigheten er tilsluttet den norske pinsebevegelsen. Evangeliehuset på Åsgreina ble stiftet i 1930. Roy Lerberg har ledet menigheten fra 1993 og overlot pastoransvaret etter 20 år til Lars Kraggerud. 1. januar 2014. Han leder menigheten sammen med et Lederteam av 4 medledere. I tillegg til Hovedpastor med ansettelse har menigheten også to medpastorer i en ansettelse. Mikael Lewin som 2.pastor og Britha L. Ødemark som barnepastor. Menigheten fikk i 2017 Roy Lerberg inn som omsorgspastor.
Menigheten hadde i 2012  68 medlemmer. Menigheten har sett en årlig vekst siden 2013 og pr.1.januar 2019 har medlemsantallet økt til 160. Menigheten har tilbud for barn og ungdom fra 2 til 19 år. Knutepunktet 2- 10 år og Ungdomsarbeidet «KlubbCenter» 11-19 år. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Fra høsten 2018 startet menigheten opp med lokale husmenigheter. Disse ledes av lokale hyrder som utpekes av menighetsstyret. Per 12. aug 2019 fantes det fire husmenigheter: Jessheim, Gjerdrum, Skedsmokorset og Kjeller.

Misjon

Evangeliehuset Romerike er engasjert i misjonsarbeid. I 2007 var menighetens misjonsregnskap på 57 000 kr. I 2018 var menighetens misjonsregnskap økt til 403 717 kr Menigheten har pr 1.1 2019 arbeid i India, Filipinene og i Pakistan.
Riksförbundet för sexuell upplysning

Riksförbundet för sexuell upplysning (RFSU) er en svensk, dels kommersiell, dels ideell organisasjon som produserer sexhjelpemidler og preventiver (kondomer), og arbeider med seksuell og reproduktiv helse og rettigheter samt informasjon og opplysninger omkring seksualitet og samliv. Én av de viktigste kampsakene har vært retten til fri abort.

RFSU Norge AS

RFSU Norge AS ble stiftet 1. juni 1973.
Daglig leder er Katarina Ulrike Knutz Maxen.
Discolomatidae

Utseende

Små (1,2 – 2 mm), kort ovale til nesten sirkelrunde, flate biller. De er blanke, glatte, tett punkterte og brunlige til svarte på farge. Hodet er temmelig lite, på sidene vanligvis dekket av brystskjoldets framskutte framhjørner. Antennene er nokså korte, 9- eller 10-leddete, med en en-leddet kølle. Brystskjoldet (pronotum) er mye bredere enn langt, mer eller mindre halvsirkelformet sett ovenfra, jevnt og ganske tett punktert, uten påfallende groper eller knøler. Dekkvingene er brede, ovale, ganske tett punkterte men uten punktrekker. Noen arter mangler flygevinger. Beina er ganske korte, lårene er tykke, hoftene (coxae) er uvanlig små og delvis innesluttet i groper på undersiden. Føttene er tre-leddet.

Levevis

Billene blir ofte funnet på barken av ulike slags tropiske trær, og er blant annet blitt samlet inn ved trekrone-gassing (canopy fogging).
Wuwei (Gansu)

Wuwei (Kinesisk: 武威; pinyin: Wŭwēi) er et byprefektur i den kinesiske provins Gansu. Det har et areal på 33.249 km² og ca. 1,87 millioner innbyggere (2003).

Historie

I den kinesiske oldtid var Wuwei kalt Liangzhou (凉州). Dette var den østlige endestasjon for hexikorridoren. Den første bosetting i området fant sted ca. 3000 år f.Kr. Stedet ble en viktig by langs den nordlige silkeveien, og en rekke arkeologiske funn er gjort i Wuwei, blant annet kobbervogner ned steindyr. I 121 f.Kr. sendte Han-keiseren Wudi sitt kavaleri hit for å forsvare hexikorridoren mot xiongnuene. Hans militære fremganger tillot ham å utvide den kinesiskregjerte korridoren vestover.
Wuweis betydning som stoppestad på handelsveiene gjorde den til et møtepunkt for mange folk og kulturer. Mange buddhistiske grotter og templer i området vitner om buddhismens vei fra India og Afghanistan til Kina.
I de tre rikers tid var Liangzhou regjert av Ma Teng. Etter Ma Tengs død overtok Ma Chao, og han regjerte byen en kort tid før den ble erobret av Cao Cao, hersker av Wei-riket.
Her lå dessuten senere, i de fem dynastiers og ti kongedømmers tid, det lille middelalderriket Liangzhou.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Notheng

Et notheng er et byggverk til tørking av nøter. Disse ble som regel bygd på påler og kledd kun i øvre halvdel. Et notheng er plassert i sjøkanten, slik at nøter lett kan taes i land eller om bord. Notheng var byggverk som ble tatt i bruk på 1900-tallet da nøtene ble større enn før. Tidligere ble nøtene lagt utover et egnet landareal for å tørkes. Et notheng kan også brukes til oppbevaring av nøter for kortere tid. Men vanligvis ble nøter som ikke ble brukt oppbevart i ei notbu eller en sjøbod. 
Notheng ble benyttet både til landnøter og til snurpenøter. Nøter var kostbare og store fiskeredskaper, og nothengene var store bygninger. Ofte var det samme eierskap til not, fartøy og notheng. Det kunne være flere eiere som gikk sammen i et notlag, eller det kunne være en eier.
Regelmessig tørking av nøter var en nødvendighet da redskapene var laget av tekstilt materiale, hamp eller bomull. Dette var viktig for god holdbarhet selv om redskapene var barket. Redskaper laget av kunstfiber trenger ikke tørkes på samme måte - og nothengene er derfor unødvendige bygninger i moderne fiskeri.
De fleste notheng langs kysten er borte, men noen er også blitt bevart og restaurert. Noen er også ombygd til selskapslokaler.
Poecilopharis

Utseende

Middelsstore, avlange, metallisk fargede gullbasser, ofte med lyse flekker. Som vanlig for Schizorhinini er "snuten" (clypeus) rundet innbuktet i midten.

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Slekten er utbredt på Ny-Guinea og omkringliggende øyer.